Arjen Robben

Pêl-droediwr o'r Iseldiroedd ydy Arjen Robben (ganwyd 23 Ionawr 1984) sy'n chwarae i glwb Bayern Munich yn y Bundesliga yn Yr Almaen ac i dîm pêl-droed cenedlaethol Yr Iseldiroedd.

Dechreuodd ei yrfa broffesiynol gyda Gronningen lle roedd yn Chwaraewr y Flwyddyn yn yr Eredivisie yn 2000/01 cyn symud i PSV Eindhoven am €3.9m yn ystod haf 2002. Llwyddodd i ennill pencampwriaeth gyda PSV yn 2003 ac roedd ei berfformiadau yn ddigon i ddenu sylw sawl clwb, ond cytunodd i ymuno â Chelsea ar ddiwedd tymor 2003/04 am £12m.

Casglodd ddau bencampwriaeth Uwch Gynghrair Lloegr ond, wedi tymor rhwystredig oherwydd anafiadau, symudodd i Sbaen a Real Madrid am €35m ym mis Awst 2007 ac enillodd y bencampwriaeth yn ei dymor cyntaf yn y Santiago Bérnabeu.

Ym mis Awst 2009 symudodd Robben i Bayern Munich am ffi oddeutu €25 million ac mae wedi casglu tair pencampwriaeth yn 2009/10, 2012/13 a 2013/14 yn ogystal â sgorioi'r gôl fuddugol yn rownd derfynol Cynghrair y Pencampwyr yn 2012/13.

Cyfeiriadau

Categori:Genedigaethau 1984
Categori:Pêl-droedwyr o'r Iseldiroedd